《和程公辟红梅》
宋代·陈襄

谁把繁英染绛脂，晓妆红淡腊前时。
栽培上苑无多地，嘱付行人第一枝。
朔雪有情相掩映，东风何事少嘘吹。
莫嫌冷落天涯远，他日和羹气味移。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。